Document ID: 32008D0861

РЕШЕНИЕ НА КОМИСИЯТА
от 29 октомври 2008 година
относно правила за прилагане на Директива 95/64/ЕО на Съвета относно статистическите данни при превоз на товари и пътници по море
(нотифицирано под номер C(2008) 6203)
(кодифицирана версия)
(текст от значение за ЕИП)
(2008/861/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 95/64/ЕО на Съвета от 8 декември 1995 г. относно статистически данни при превоз на товари и пътници по море (1), и по-специално членове 4, 10 и 12 от нея,
като има предвид, че:
(1)
Решение 98/385/ЕО на Комисията от 13 май 1998 г. относно правила за прилагане на Директива 95/64/ЕО на Съвета относно статистическите данни при превоз на товари и пътници по море (2) е било неколкократно и съществено изменяно (3). С оглед постигане на яснота и рационалност посоченото решение следва да бъде кодифицирано.
(2)
Комисията следва да изготви списък на пристанищата, кодирани и класифицирани по страни и морски крайбрежни зони.
(3)
Предвидените в настоящото решение мерки са в съответствие със становището на Статистическия програмен комитет, създаден с Решение 89/382/ЕИО, Евратом на Съвета (4),
ПРИЕ НАСТОЯЩОТО РЕШЕНИЕ:
Член 1
Списъкът на пристанищата, кодирани и класифицирани по страни и морски крайбрежни зони, се съдържа в приложение I.
Член 2
Решение 98/385/ЕО се отменя.
Позоваванията на отмененото решение се смятат за позовавания на настоящото решение и се четат съгласно таблицата на съответствието от приложение III.
Член 3
Адресати на настоящото решение са държавите-членки.
Съставено в Брюксел на 29 октомври 2008 година.

Labels: 8
19